સ્થાનિક મોરચે આ વર્ષમાં પ્રથમ છ મહિનાના ગાળા દરમિયાન ફિસ્કલ ડેફિસિટનો આંકડો ગયા વર્ષે આજ ગાળામાં ૫૧ ટકાની સરખામણીમાં બજેટ અંદાજ પૈકી ૯૫.૩ ટકા સુધી પહોંચી ગયો છે. વર્ષ ૨૦૧૯ માટે ફિસ્કલ ડેફિસિટ ટાર્ગેટ જીડીપીના ૩.૩ ટકાની આસપાસ છે. રૂપિયામાં ઉથલપાથલને રોકવા અને રૂpપિયાને મજબૂત બનાવવાના હેતુસર રિઝર્વ બેંક ઓફ ઇન્ડિયા દ્વારા સક્રિયરીતે દરમિયાનગીરી કરવામાં આવી છે. આ વર્ષની શરૂઆતમાં વિદેશી હુંડિયામણનો આંકડો ૪૧૧ અબજ ડોલરનો હતો જે ઝડપથી ઘટ્યો છે. આ આંકડો ૧૭ અબજ ડોલર સુધી ઘટીને ૩૯૪.૫૦ અબજ ડોલરનો રહ્યો છે. આવી જ રીતે એફઆઈઆઈ અને સ્થાનિક મૂડીરોકાણકારો દ્વારા ઇક્વિટી અને ડેબ્ટ માર્કેટમાંથી ફંડની રકમ ઉપાડી લીધી છે. જે દર્શાવે છે કે, એફપીઆઈને ભારતીય માર્કેટમાં રોકાણ કરવામાં હાલમાં વિશ્વાસ દેખાઈ રહ્યો નથી.